עצם העקב

**עצם העקב** מהמילה הלטינית Calcaneus או Calcaneum היא העצם הגדולה בעצמות שורש כף הרגל צורתה מעצבת את חלקה האחורי של כף הרגל. 

## מיבנה

אצל בני אדם עצם העקב היא הגדולה מבין עצמות הטרסל והעצם הגדולה בכף הרגל. צורתה בלתי רגילה, צירה הארוך פונה קדימה ולצד. הערקום (Talus), הסירה(Navicular) והעקב, מהוות את השורה הפרוקסימלית של עצמות כף הרגל. עצם העקב בולטת אחורה ויוצרת את ליבת העקב. החלק האחורי שלה הוא עגול ובעל שלוש פאות. על הפאה העליונה נמצאת בורסה רטרוקלקניאלית כמשען והגנה מגיד אכילס. הפאה האמצעית מהווה את החיבור של גיד אכילס. הפאה התחתונה מתעקלת קדימה על פני השטח הכפי(פלנטרי). בחלקה העליון והעליון-קדמי של עצם העקב, הוא משען הערקום (Sustentaculum tali),אליו מתחבר הערקום, ואילו חלקה הקדמי מתחבר במפרק לעצם הקוביה Cuboid. גיד אכילס נאחז בגבששת העקב (tuber calcanei) בקצה האחורי של העצם. 

בעצם העקב ניתן להבחין בכמה מבנים חשובים: גבששת גיד עצם גדולה ממוקמת בחלק האחורי של עצם. בנוסף, קיימים גבשושי עצם משני צידיו.המשמשים כתחל של שריר ה-abductor hallucis ושריר ה-abductor digiti minimi. גיד אכילס חודר לאזור בצדו העליון, ועצם הקובואיד מתחברת לצדו הקדמי. בצד העליון שלו ישנם שלושה משטחים מפרקיים עבור המפרק עם עצם הטאלוס. בין המפרקים העליונים הללו לבין המקבילים על הערקום נמצא סינוס טרסלי שהוא תעלה בה עוברת הרצועה הטלוקאלקנאית. בחלקו העליון והקדמי של המשטח המדיאלי של עצם העקב, מתחת לפאת הערקום האמצעית, ישנה בליטה אופקית הנקראת מדף הטלוס Sustentaculum tali המחבר את הרצועה הפלנטרית קלקניאונאוניקולרית, את הרצועה הטיביוקלקנאלית ואת הרצועה הטלוקאלוקנאלית המדיאלית. בליטה זו קעורה כלפי מעלה, ומתחברת עם המשטח המפרקי האמצעי של עצם הערקום. למטה, קיים חריץ עבור גיד ה-flexor hallucis longus. שוליה הקדמיים מחברים את הרצועה הפלנטרית קלקניונאונויקולרית, ושוליה המדיאליים לחלק מרצועת הדלתא של מפרק הקרסול . ממוזער|רצועות וגידים בצד המדיאלי פנימי של העקב
ממוזער|הגידים בצד החיצוני של העקב
בצד החיצוני נמצא זיז עצם העקב או זיז טרוכלארי שהיא בליטה מוגבהת הממוקמת בין גידי השריר השוקיתי הארוך והשריר השוקיתי הקצר. 

### התפתחות
לעצם העקב יש מרכז אוסיפיקציה-הסתיידות, המתפתח במהלך השבוע הרביעי עד השביעי בהתפתחות העוברית . 

## אספקה דמית וניקוז לימפטי
ההזנה הדמית לעצם היא מרשת שטחית של עורקים הנקראת אנסטמוזיס עצם העקב, הנוצרת מענפים של העורקים האחוריים השוקיים והשוקיתיים.

חלק ניכר מזרימת הלימפה עוקב אחר כלי הדם וזורם במעלה הרגל דרך בלוטות הלימפה הברכיות (פופליטליות) והמפשעתיות, לפני שהוא עובר לצינור בית החזה.

## עצבוב
האספקת העצבית לעצם העקב היא מענפים של עצב השוקה והעצב הסוראלי. ענפי עצב העקב כוללים את ענפי העקב המדיאליים של עצב השוקה ואת ענפי העקב הצידיים של עצב הסוראלי.

## שונות במופע
גרסאות פיזיולוגיות של עצם העקב כוללות פסאודו-שבר של האפופיזה שהיא פלטת גדילה משנית טבעית על עצם המשמשת כנקודת חיבור מכרעת לשרירים, גידים או רצועות. האפופיזה אינה מסייעת ישירות בגדילה אורכית או יוצרת מפרק, ולעיתים קרובות מתמזגת עם העצם הראשית בהמשך ההתפתחות, בדרך כלל בעשור השני לחיים. 

פסאודו ציסטה-היא אזור דילול לא מוגדר עקב מחסור בעצם הספוגית הרגילה הנראית בחלק האמצעי של עצם העקב בצילום רנטגן צידי של כף הרגל. 

דורבנות עצם כף הרגל החולפות הן דורבנות קטנות של פני השטח של עצם העקב של תינוקות. הן בדרך כלל דו-צדדיות וסימטריות ונעלמות עד גיל שנה.

Os sustentaculi הוא שלפוחית עזר נדירה מאוד, המחוברת לחלק האחורי של עצם ה-sustentaculum tali באמצעות סינכרונדרוזיס סחוסי .

os calcaneus secundarius הוא שלפוחית עזר נדירה נוספת, הממוקמת במרחב שבין עצם השוק, הקובואיד, הטאלוס והנביקולאר. 
ממוזער|גב העקב

## פונקציה
שלושת השרירים המתחברים לעצם העקב הם: שריר הגסטרוקנמיוס, שריר הסוליה ושריר הפלנטריס . שרירים אלה הם חלק מהמדור האחורי של הרגל המסייעים בהליכה, ריצה וקפיצה. תפקידיהם הספציפיים כוללים כיפוף כף הרגל, כיפוף הברך וייצוב הרגל על הקרסול. עצם העקב משמש גם כמקור למספר שרירים קצרים הנמשכים לאורך כף הרגל ושולטים באצבעות הרגליים. העקב הוא גם כנקודת התפצלות של גידי השרירים השוקיתיים, *בדרך* לאחז הייחודי שלהם. אחז הגיד השוקיתי הארוך הוא בעצם המסרק הראשונה ובעצם הטריז השנייה. והגיד השוקיתי הקצר שנמצא לאורך החלק הצידי של עצם העקב, מעל השריר השוקיתי הארוך ואז חודר לתוך בלט בבסיס עצם המסרק החמישית, בצדו החיצוני. פרוט השרירים הנאחזים או מתחילים בעקב, בטבלה המצורפת:

## משמעות קלינית
סוגים רבים של פתולוגיות מולדות, זיהומיות, טראומטיות, ניאופלסטיות ודלקתיות, יכולות להשפיע על עצם העקב. מבין אלה, ההפרעות השכיחות הן:

* הפרעות מולדות: ההפרעה המולדת החשובה ביותר של עצם העקב היא התמזגות טרסלית. זו מתייחסת לאיחוי מלא או חלקי בין לפחות שתי עצמות של כף הרגל האמצעית וכף הרגל האחורית. הסוגים הנפוצים ביותר הם אחוי הקלקנו-ויקולריות והטלוקלקנאליות. למרות היותה נדירה יותר, איחוי קלקנו-קובואידית נמנה גם הוא עם סוגי האיחוי הטרסלי.

* הפרעות זיהומיות: זיהומים בעצם הרגליים יכולים להתרחש כתוצאה ממגוון סיבות כגון טראומה, חשיפה ללחץ כרוני וסיבוכים בריפוי פצעים לאחר ניתוח. חולי סוכרת נוטים במיוחד לפתח אוסטאומיאליטיס בכפות הרגליים, ועצם הרגליים מושפעת לעיתים קרובות במקרים אלה.

* הפרעות נאופלסטיות: מכלל גידולי העצם, כ-3% מופיעים בכף הרגל ובקרסול. ציסטות עצם בודדות, ליפומה תוך-גרמית, אוסטאומה אוסטאידית, כונדרובלסומה, כונדרוסרקומה וסרקומה של יואינג הן בין הנגעים הפוגעים בעצם העקב.

* הפרעות דלקתיות: למשל אצל חולי דלקת פרקים או גאוט

ממוזער|צילום רנטגן של שבר עצם העקב
עצם השוקה יושבת אנכית מעל עצם העקב (*pes rectus*). אם ציר העקב בין שתי עצמות אלו מסובב מדיאלית, כף הרגל נמצאת במצב הפוך (*pes valgus*), ואם היא מסובבת לצדדים, כף הרגל נמצאת במצב הפוך (*pes varus*). 

## שברים

* שבר בעקב הוא שבר המכונה גם *שבר אוהבים* *או שבר [[דון חואן]]*. התסמינים עשויים לכלול כאבים, חבורות, בעיות בהליכה ועיוות העקב.

שבר מאמץ של עצם העקב (הקלקנאוס) – הפעלת עומס רב ולא מבוקר על העקב.

אוסטאופורוזיס דלדול עצם

## מחלות ובעיות בעקב

* מחלת החיתולית הכפית

* דלקת עצם העקב הקרויה מחלת סיבר Sever's Disease או בשמה המקצועי הנוסף Calcaneal Apophysitis קשורה קשר הדוק למונח כאבי גדילה וקיימת בעיקר אצל ילדים מתבגריםהיא מהוות את אחת הסיבות השכיחות ביותר לכאבים בעקב בקרב ילדים ונוער.

* בלטת עצם בעקב

* אוסטאומייליטיס בעקבות פצע סכרתי

* דפורמציית הוגלנד – עיבוי של עצם העקב ושל הרקמות הרכות בחלקה האחורי של כף הרגל, באזור החיבור של גיד האכילס לעקב, אשר נגרם או ממבנה עקב גנטי, או מקשת כף רגל גבוהה, או מגיד אכילס נוקשה/קצר, או מנעליים נוקשות.

* דלקת של הגידים הפרונאליים(Peroneal tendonitis) דלקתיות וגירוי של גידי השרירים הפרונאליים, עלולה להתפתח כתוצאה משחיקה כתוצאה משימוש יתר, מחולשה ומחוסר יציבות של כף הרגל, מטראומה כמו נקע של הקרסול ואף בגלל מבנה הרגל-פלטפוס או קשת גבוהה.

* כליאה או דלקת בעצב הבקסטר שנקרא גם inferior calcaneal nerve

* בורסיטיס רטרוקלקניאלית היא דלקת של הבורסה בחלק האחורי של עצם העקב

* תסמונת התעלה הטרסלית

* קרע בגיד אכילס

* עור יבש וסדוק שמעבר לאי נוחות או בעיה אסתטית, עלול להיות גם סימן לבעיות משמעותיות כגון סוכרת או אובדן תפקוד עצבי כמו נוירופתיה אוטונומית.

## תמונות נוספות

קובץ:Left_Calcaneus_animation03.gif|טקסט=Left calcaneus. Animation.| אנימציה של עצם העקב השמאלית. 
קובץ:Ospied-en.svg|טקסט=Bones of foot| עצמות כף הרגל
קובץ:Calcaneus.jpg|טקסט=3D rendering of a left calcaneus derived from CT scan data. The calcaneus is white, and the other bones of the foot and ankle are clear to illustrate the position and relationship of the calcaneus to the other tarsal bones.| הדמיה תלת-ממדית של עצם העקב השמאלית שמקורה בנתוני סריקת CT. עצם העקב לבנה, ועצמות כף הרגל והקרסול האחרות שקופות.


## קישורים חיצוניים

* 
* אנטומיה של האדם-העקב
* 3D printable calcaneus model, free download in STL format (Embodi3D.com)
## הערות שוליים

קטגוריה:עצמות כף הרגל
קטגוריה:אנטומיה של חולייתנים
קטגוריה:עצמות הגפיים התחתונות
קטגוריה:אנטומיה
קטגוריה:אכילס